รับมือกับสิ่งรบกวนการนอน ลดเสียงกรนของคนรัก พึ่งวิธีทางการแพทย์ ปิดกั้นเสียงกรน
หากคุณตื่นเพราะเสียงกรนยามดึก อย่าหงุดหงิดใจไป นั่นจะทำให้คุณกลับไปหลับต่อได้ยากยิ่งขึ้นไปอีก แทนที่จะหงุดหงิด ให้ช่วยตัวคุณเองโดยพยายามผ่อนคลายด้วยเคล็ดลับบางอย่างที่ควรทำซ้ำเป็นนิสัย  อย่าเช็กเวลาบนมือถือ ไม่เพียงแต่มันจะทำให้หงุดหงิด (“นี่มันตีสามนะ?!”) แต่แสงสว่างจากโทรศัพท์ของคุณจะทำให้คุณยิ่งตื่นยิ่งกว่าเดิม ให้พยายามข่มตาหลับ และหายใจเพื่อคลายอารมณ์ลึกๆ สักสองสามครั้ง ให้ความคิดจดจ่อที่ลมหายใจที่สูดเข้าไปลึกจนถึงช่องท้องส่วนล่างแทนที่จะสุดแค่บริเวณกระเพาะ หากคุณคิดว่าเสียงกรนเป็นสิ่งชวนรำคาญ มันก็มีแนวโน้มที่เสียงนั้นจะสร้างความรำคาญให้คุณ พยายามคิดว่ามันเป็นเสียงที่ช่วยกล่อมคุณให้หลับ วิธีนี้อาจช่วยให้คุณยังคงสงบจิตใจได้ ยามที่ต้องตื่นขึ้นมากลางดึก พยายามฟังเสียงกรนอย่างตั้งใจและสังเกตจังหวะของเสียงกรนนั้น เสียงเจ้าปัญหานั้นอาจจะช่วยให้คุณกลับไปหลับอีกครั้งก็เป็นได้ มันอาจต้องอาศัยการฝึกฝนสักหน่อยก่อนที่วิธีนี้จะได้ผล คุณจึงต้องอดทนหน่อย มันอาจต้องใช้เวลาสักพักก่อนที่คุณจะเรียนรู้ที่จะรับเสียงกรนนั้นได้ หากคุณไม่สามารถหลับได้ลง ลองย้ายห้องนอนดู หากคุณมีห้องนอนสำหรับแขก ก็ให้ไปนอนที่นั่น คุณอาจจะลองนอนโซฟาสักคืนดูก็ได้ หากคุณอยู่ในความสัมพันธ์ที่คนรักเป็นคนนอนกรน การนอนคนละห้องเป็นบางคืนในสัปดาห์นั้นก็อาจจะช่วยได้ การกรนอาจเป็นนิสัยที่น่าอายอยู่ คุณจึงควรต้องละมุนละม่อมกับคนรักหรือใครก็ตามที่คุณนอนร่วมห้องด้วย อธิบายให้อีกฝ่ายทราบว่า การได้นอนหลับสนิทๆ สักสองคืนจะช่วยให้คุณมีกำลังวังชาพอที่จะช่วยให้อีกฝ่ายหยุดกรนได้ตลอดไป! บางครั้ง การเปลี่ยนท่านอนก็สามารถช่วยลดการกรนได้ หากนอนหงาย มันอาจยิ่งทำให้กรนเยอะขึ้นได้ บอกให้อีกฝ่ายนอนตะแคงหรือนอนคว่ำแทน แค่การเปลี่ยนแปลงง่ายๆ ก็ช่วยลดปัญหาการนอนกรนได้ การดื่มแอลกอฮอล์ โดยเฉพาะอย่างยิ่ง ถ้าดื่มมากไป จะทำให้กล้ามเนื้อในคอคลายตัว ทำให้นอนกรน หรือทำให้กรนหนักกว่าเดิม พูดกับฝ่ายที่นอนกรนดีๆ ว่าอย่าดื่มก่อนนอน โดยเฉพาะอย่างยิ่ง หากคุณเองมีงานมีการที่ต้องทำในตอนเช้า หากคุณขอเขาดีๆ เขาก็จะยินดีที่จะทำตามคำขอเพื่อช่วยให้คุณได้พักผ่อน หากฝ่ายที่กรนไปดื่มมาก่อนเข้านอน พยายามบอกให้เขาดื่มแค่พอประมาณก็พอ  เช่น ดื่มแก้วเล็กๆ สักแก้ว แทนที่จะดื่มสามแก้ว ลองใช้แผ่นแปะจมูกแปะบนจมูกก่อนเข้านอนเพื่อช่วยลดอาการกรน หาซื้อแผ่นแปะจมูกได้ตามร้านขายยาใกล้บ้าน และลองใช้วิธีที่มีการรุกล้ำร่างกายน้อยที่สุดนี้ดู ถ้าอาการหยุดหายใจขณะหลับเป็นตัวการให้กรน การใช้แผ่นแปะจมูกก็ไม่ได้ผล การยกหัวขึ้นสูงจากเตียงสักสี่นิ้ว สามารถช่วยลดการกรนลงได้ ยกหัวเตียงให้สูงขึ้นหากเตียงปรับระดับได้ หรือลองหาอะไรรองศีรษะของผู้ที่นอนกรนด้วยหมอนหลายๆ ใบ การคัดจมูกสามารถทำให้การกรนแย่ยิ่งกว่าเดิม คุณจึงควรให้คนที่กรนใช้สเปรย์พ่นแก้คัดจมูก หรือใช้ยาก่อนนอน ให้แน่ใจว่าคุณใช้สเปรย์ที่ผลิตขึ้นใช้ระหว่างนอนหลับ เพราะสเปรย์สำหรับใช้ระหว่างวันอาจจะไม่ให้ผลดีเท่าในการจัดการกับการกรน เป็นที่ทราบกันว่าบุหรี่สามารถก่อปัญหาสุขภาพมากมาย และการกรนก็เป็นหนึ่งในปัญหาเหล่านั้น ขอให้คนที่นอนกรนหาทางเลิกบุหรี่เพื่อสุขภาพของตัวเขา และเพื่อตารางการนอนของคุณเองด้วย! หมออาจจะแนะนำวิธีต่างๆ เช่น หมากฝรั่งนิโคติน หรือแผ่นแปะนิโคติน เพื่อช่วยให้คนรักของคุณค่อยๆ ลดเลิกบุหรี่ และอาจแนะนำให้ร่วมกลุ่มสนับสนุนในละแวกบ้านหรือบนโลกออนไลน์ เพื่อช่วยให้เขาเลิกบุหรี่ได้ คุณอาจจะต้องสู้ทนกับนักกรนเรื้อรัง ที่ส่งเสียงกรนหนวกหูตอนนอน ซึ่งมันอาจจะเกิดจากภาวะทางสุขภาพบางอย่างที่ไม่ปรากฏอาการ เช่น การหยุดหายใจขณะหลับ ไปพบแพทย์เพื่อให้แน่ใจว่าไม่มีปัญหาอื่นใด หรือไปให้แพทย์วินิจฉัยปัญหาอื่นๆ ที่อาจไม่มีอาการปรากฏชัด  แพทย์อาจจะใช้เอ็กซเรย์หรือการสแกนวิธีอื่นๆ เพื่อตรวจหาปัญหาในทางเดินหายใจ แพทย์อาจต้องการตรวจดูการนอน นี้สามารถทำที่บ้านได้ โดยให้คนรักของคุณรายงานอาการต่างๆ ที่เกิดขึ้นระหว่างนอนหลับ หรือผู้ที่นอนกรนจะนอนโรงพยาบาลสักคืนเพื่อให้หมอสังเกตดูอาการระหว่างนอนหลับก็ได้ หากผู้ที่นอนกรนได้รับการวินิจฉัยว่าเขามีอาการเฉพาะอะไรบางอย่าง การรักษาอาการนั้นโดยเฉพาะสามารถช่วยรักษาการกรนนั้นได้ แต่มันอาจต้องอาศัยการใส่หน้ากากตอนนอนเพื่อช่วยในการหายใจระหว่างนอนหลับ หากมีปัญหาที่คอหรือทางเดินหายใจ ถึงจะพบน้อยมาก แต่อาจจะต้องเข้ารับการผ่าตัดเพื่อแก้ปัญหาที่ว่านี้ วิธีนี้ที่ผ่านการทดลองมาแล้วและใช้ได้จริง ทั้งยังเป็นวิธีที่ถูกและง่าย หาซื้อที่อุดหูจากร้านขายยาหรือห้างสรรพสินค้า และนำมาใช้อุดหูตอนนอนเพื่อปิดกั้นเสียงอันไม่พึงประสงค์ออกไปบ้าง  ที่อุดหูทำจากวัสดุหลากหลายชนิด เช่น โฟม ยาง และพลาสติก ให้แน่ใจว่าคุณได้ทำตามวิธีใช้ที่ระบุบนหีบห่อ เพื่อให้ทราบแน่ว่าจะใช้งานที่อุดหูได้อย่างมีประสิทธิภาพ หากคุณมีความเสี่ยงที่จะติดเชื้อที่หู ถามหมอก่อนจะใช้ที่อุดหู เพื่อลดความเสี่ยงจากการติดเชื้อ ให้คุณล้างมือเสมอก่อนใช้งานที่อุดหู และสำหรับที่อุดหูชนิดนำกลับมาใช้ซ้ำใหม่ได้ ให้ทำความสะอาดอย่างสม่ำเสมอ อย่ายัดที่อุดหูเข้าไปลึกเกินไป และให้แน่ใจว่าคุณยังได้ยินเสียงบ้าง ยามที่เครื่องตรวจจับควันและคาร์บอนมอน็อกไซด์ดังขณะที่กำลังใส่ที่อุดหูอยู่ เผื่อมีเหตุฉุกเฉินเกิดขึ้น ไวท์นอยส์เป็นเสียงพื้นหลังที่เกิดจากเสียงซ่าของโทรทัศน์หรือเสียงพัดลม เป็นเสียงที่สามารถฟังผ่านหูไปได้เรื่อยๆ แต่ในขณะเดียวกันก็ช่วยผ่อนคลาย แหล่งกำเนิดของเสียงไวท์นอยส์สามารถช่วยให้เสียงกรนที่ดังไม่หยุดได้ คุณจะเปิดพัดลม เครื่องปรับอากาศ หรือเครื่องใช้ไฟฟ้าที่ช่วยสร้างเสียงไวท์นอยส์ก็ได้ คุณจะลงทุนกับเครื่องผลิตเสียงไวท์นอยส์ก็ได้ ซึ่งหาซื้อได้ตามร้านขายของออนไลน์  หากคุณไม่สามารถหาที่เกิดของเสียงไวท์นอยส์ หาวิดีโอหรือคลิปเสียงบนโลกออนไลน์ซึ่งมีเสียงดังกล่าวให้คุณเปิดฟัง หากคุณมีหูฟังและอุปกรณ์อย่าง ไอแพด หรือ ไอโฟน คุณก็มีอุปกรณ์ตัดเสียงรบกวนส่วนตัวแล้ว เล่นเพลงที่ชวนผ่อนคลายเพื่อนตัดเสียงกรนให้ออกไป และช่วยให้คุณผล็อยหลับได้  เลือกฟังเพลงช้าๆ ชวนผ่อนคลาย. เพลงดังๆ เร็วๆ แม้จะได้ผลในการปิดกั้นเสียงกรน ก็อาจจะทำให้คุณหลับยากกว่าเดิม หากคุณมีบัญชีบนเว็บไซด์อย่าง Spotify ลองดูว่ามีเพลย์ลิสต์ที่จัดมาเพื่อช่วยในการนอนหลับหรือไม่
จัดการเสียงกรนเมื่อมันปลุกคุณให้ตื่น. เปลี่ยนความคิดของคุณที่มีต่อเสียงกรน. พิจารณาย้ายห้องนอน. ให้ผู้ที่นอนกรนนอนตะแคงหรือนอนคว่ำ. อย่าให้ผู้ที่นอนกรนดื่มก่อนนอน. ใช้แผ่นแปะจมูก. ยกหัวขึ้นสูงจากเตียง. ให้ผู้ที่นอนกรนใช้ยาลดการคัดจมูกเพื่อจัดการกับการกรน. แนะนำให้ผู้ที่นอนกรนไปพบแพทย์ที่ช่วยคนเลิกบุหรี่. ให้ผู้ที่กรนไปพบแพทย์เพื่อให้แน่ใจว่าไม่มีอาการอะไรบางอย่างที่อาจจะซ่อนอยู่. สำรวจหาทางเลือกต่างๆ ในการรักษาไปด้วยกันกับผู้ที่นอนกรน. ใช้ที่อุดหู. หาแหล่งที่มาของเสียงไวท์นอยส์. ใส่หูฟังฟังเพลง.
https://www.wikihow.com/Sleep-when-Someone-Is-Snoring https://www.wikihow.com/Sleep-when-Someone-Is-Snoring https://www.wikihow.com/Sleep-when-Someone-Is-Snoring https://www.wikihow.com/Sleep-when-Someone-Is-Snoring
Dealing with Sleep Interruptions Reducing Your Partner's Snoring Seeking Medical Help Blocking the Noise